మా అబ్బాయి

మా అబ్బాయి 2017, మార్చి 17న విడుదలైన తెలుగు చలనచిత్రం. వెన్నెల క్రియేషన్స్ పతాకంపై బలగ ప్రకాష్ రావు, కుమార్ వట్టి నిర్మాణ సారథ్యంలో వట్టి కుమార్ దర్శకత్వం వహించిన ఈ చిత్రంలో శ్రీవిష్ణు, చిత్ర శుక్ల ప్రధానపాత్రల్లో నటించగా, సురేష్ బొబ్బిలి సంగీతం అందించాడు.

 కథా నేపథ్యం 
అబ్బాయి (శ్రీ విష్ణు) సాప్ట్‌వేర్ ఇంజనీర్. తన పక్కింట్లో ఉన్న అమ్మడు (చిత్ర శుక్ల)తో ప్రేమలో పడతాడు. ఒకరోజు అబ్బాయి తన కుటుంబ సభ్యులతో సాయిబాబ గుడికి వెళ్ళి బయటికి రాగానే బాంబు పేలుడుతో తన తండ్రి, తల్లి, చెల్లి చనిపోతారు. అబ్బాయ్ తన కుటుంబ సభ్యుల మరణానికి ప్రతీకారం తీర్చుకోవాలనుకుంటాడు. అబ్బాయి, అమ్మడు వివాహం చేసుకోవాలని నిర్ణయించుకుంటారు. తరువాత అతను తన హ్యాకింగ్ స్కిల్‌తో ఉగ్రవాదులను గుర్తించి, వాళ్ళని అంతంచేస్తానని సవాలు చేస్తాడు. చివరకు అబ్బాయ్ పబ్లిక్‌లోని అన్ని ఉగ్రవాద బృందాల గురించి ప్రపంచానికి తెలియజేపి, హైదరాబాద్‌లో మళ్లీ పేలుళ్లు జరిపేందుకు ప్లాన్ వేసి, అతని కుటుంబం చనిపోయిన ప్రదేశంలోనే వారిని చంపుతాడు.

 నటవర్గం 
 శ్రీవిష్ణు (అబ్బాయి)
 చిత్ర శుక్ల (అమ్మడు)
 విశాల్ పట్ని
 యనమదల కాశీ విశ్వనాథ్ (అబ్బాయి తండ్రి)
 సన (అబ్బాయి తల్లి)
 శివన్నారాయణ
 బ్యాంక్ విజయ్
 జెమిని సురేష్
 రజిత

 సాంకేతికవర్గం 
 దర్శకత్వం: వట్టి కుమార్
 నిర్మాత: బలగ ప్రకాష్ రావు, కుమార్ వట్టి
 సంగీతం: సురేష్ బొబ్బిలి
 ఛాయాగ్రహణం: థమశ్యామ్
 కూర్పు: మార్తాండ్ కె. వెంకటేష్
 విఎఫెక్స్: ప్రదీప్ పూడి
 పబ్లిసిటి డిజైన్: ధని ఏలె
 నిర్మాణ సంస్థ: వెన్నెల క్రియేషన్స్

 నిర్మాణం 
కుమార్ వట్టికి దర్శకుడిగా ఇది తొలిచిత్రం. ఎడిటర్ మార్తాండ్ కె. వెంకటేష్ దగ్గర ఎడిటర్ గా పనిచేశాడు. 2011లో సోలో సినిమా చిత్రీకరణ సమయంలో తన దర్శకత్వంలో వచ్చే మొదటి సినిమాలో ప్రధానపాత్రలో నటించాలని శ్రీవిష్ణుకి, కుమార్ చెప్పాడు. శ్రీవిష్ణుకి జోడిగా చిత్ర శుక్ల ఎంపిక చేయబడింది. హైదరాబాదు నగరంలో జరిగిన సంఘటనల ఆధారంగా ఈ చిత్రం రూపొందింది.

 పాటలు 
ఈ చిత్రానికి సురేష్ బొబ్బిలి సంగీతం అందించగా కందికొండ యాదగిరి, కరుణాకర్ అడిగర్ల, సురేష్ బానిశెట్టి పాటలు రాశారు. పాటలు ప్రేక్షకాదరణ పొందాయి.

 రేటింగ్ 
ది హిందూ ఈ చిత్రానికి 1/5 రేటింగ్ ఇచ్చి, "ఏమాత్రం థ్రిల్లర్‌గా సినిమాగా అనిపించలేదని" రాసింది. టైమ్స్ ఆఫ్ ఇండియా ఈ చిత్రానికి 1.5/5 రేటింగ్ ఇచ్చి, ఈ సినిమాను చూడకపోవడం వల్ల కొంత సమయం, డబ్బు ఆదా అవుతుందని పేర్కొంది.

 మూలాలు 

 ఇతర లంకెలు 

వర్గం:2017 తెలుగు సినిమాలు
వర్గం:తెలుగు ప్రేమకథా సినిమాలు